วันนี้รู้สึกมีอาการตอนปัสสาวะแปลกๆค่ะ และฉี่บ่อยมาก คือช่วงท้ายของการปัสสาวะรู้สึกถึงความเสียว+เจ็บที่ติ่ง ความรู้สึกคล้ายๆตอนมีเพศสัมพันธ์เกลือบจะเสร็จแล้วกลั้นฉี่ไม่ไหว ประมาณนั้นเลยค่ะ
สวัสดีค่ะ อาการปัสสาวะบ่อย เสียวและเจ็บเวลาปัสสาวะ กลั้นปัสสาวะไม่ได้ น่าจะเป็นอาการของ การติดเชื้อทางเดินปัสสาวะส่วนล่าง ซึ่งสาเหตุของเชื้อ ได้แก่- เชื้อแบคทีเรียชนิดต่างๆ มักเกิดตามหลังการกลั้นปัสสาวะหรือดื่มน้ำน้อย รวมถึงหลังการมีเพศสัมพันธ์ พบในผู้หญิงมากกว่าผู้ชาย- เชื้อจากโรคติดต่อทางเพศสัมพันธ์ เช่น หนองในแท้ หนองในเทียม เริม ซึ่งนอกจากอาการปัสสาวะที่ผิดปกติแล้ว จะมีตกขาวที่ผิดปกติ และอาการปวดท้องน้อยร่วมด้วย รวมถึงอาการเจ็บขณะมีเพศสัมพันธ์ในเบื้องต้นแนะนำให้ดื่มน้ำเปล่ามากๆ เพื่อช่วยขับเชื้อโรคออกมา หลีกเลี่ยงการดื่มชา กาแฟ หรือแอลกอฮอล์ ไม่กลั้นปัสสาวะ หลีกเลี่ยงการมีเพศสัมพันธ์ไปก่อนชั่วคราว รวมถึงงดการช่วยตัวเองด้วย หากอาการไม่ดีขึ้น ก็ควรไปพบแพทย์เพื่อรับยาปฏิชีวนะทานค่ะ